เจ้าหน้าที่ ขอให้บุคคลที่ไม่เกี่ยวข้องออกจากพื้นที่วนอุทยานถ้ำหลวง- ขุนน้ำนางนอน เนื่องจากมีความจำเป็นต้องใช้พื้นที่ช่วยเหลือผู้ประสบภัยที่ติดอยู่ภายในถ้ำ
เจ้าหน้าที่ ขอให้บุคคลที่ไม่เกี่ยวข้องออกจากพื้นที่วนอุทยานถ้ำหลวง- ขุนน้ำนางนอน เนื่องจากมีความจำเป็นต้องใช้พื้นที่ช่วยเหลือผู้ประสบภัยที่ติดอยู่ภายในถ้ำ

เมื่อเวา 06.47 น. ที่ผ่านมา ตำรวจที่ปฏิบัติหน้าที่ได้ออกมาประกาศจาก ศอร. ได้รับคำสั่งจาก ผู้บัญชาการเหตุการณ์ โดยใช้อำนาจของกฎหมายป้องกันและบรรเทาสาธารณภัย ว่าตั้งแต่บัดนี้ ขอให้บุคคลที่ไม่เกี่ยวข้อง อยู่ในพื้นที่วนอุทยานถ้ำหลวง- ขุนน้ำนางนอน และขนย้ายสิ่งของ อุปกรณ์ และรถที่ไม่เกี่ยวข้องทั้งหมด ออกจากพื้นที่ให้ไปรอติดตามความคืบหน้า การปฏิบัติการของเจ้าหน้าที่ ที่ อบต.โป่งผา 
โดยผู้ที่ได้รับอนุญาตให้อยู่ในพื้นที่จะมีเพียงหัวหน้าส่วนราชการที่ได้รับอนุญาต จากผู้บัญชาการเหตุการณ์ และข้าราชการติดตาม ไม่เกิน 2 คน เจ้าหน้าที่ผู้ปฏิบัติการในการช่วยเหลือนักประดาน้ำและผู้ประสบภัยขนอุปกรณ์  ทีมรถพยาบาล ที่จะเข้ามาแสตนด์บายในเต๊นท์พยาบาล และรถพยาบาล 13 คัน  ส่วนรถกู้ชีพกู้ภัยขอให้ออกนอกพื้นที่ทั้งหมด โดยเคลื่อนย้ายออกไปให้พ้นจากเส้นทาง จากจุดสกัดถ้ำหลวง ถึงแยกขุนน้ำนางนอน หรือแยกกุ้งเต้น เนื่องจากมีการประเมินสถานการณ์แล้ว จำเป็นต้องใช้พื้นที่ช่วยเหลือผู้ประสบภัย 
อย่างไรก็ตาม จากประกาศครั้งนี้เกิดขึ้นหลังจากเมื่อคืนที่ผ่านมา มีกระแสข่าวว่าจะมีการเตรียมนำผู้ฝึกสอน และนักฟุตบอลเยาวชนทีมหมูป่า Academy ออกมาจากถ้ำด้วย